
	Atbilde:

	1. Nolikuma 3.4.6.punkts paredz: 
“3.4.6. Pretendentam iepriekšējo 5 (piecu) gadu laikā līdz piedāvājuma iesniegšanas dienai Konkursā ir pieredze:
a) vismaz 1 (viena) līguma izpildē,  kur līguma ietvaros pretendents ir veicis gājēju ietvju/ceļu vai gājēju/veloceļu, veloceļu, vai ielu, vai ceļu, vai laukumu ar bruģakmens un/vai plākšņu (plāksnes laukums nav lielāks par 0,18m2)  segumu un betona/granīta apmalēm izbūves vai pārbūves darbus –  ar būvniecības darbu apjomu vienā objektā ne mazāku kā 800m2 bruģakmens un/vai plākšņu seguma laukums un 200m betona/granīta apmales. Bruģakmens un/vai plākšņu seguma un betona/granīta apmaļu izbūves pieredzei jābūt izpildītai viena objekta ietvaros;
b)vismaz 1 (viena) līguma izpildē, kur līguma ietvaros ir veikti gājēju ietvju/ceļu vai gājēju/veloceļu, veloceļu, vai ielu, vai ceļu, vai laukumu ar asfaltbetona segumu jaunbūves vai pārbūves, vai, ar būvniecības darbu apjomu vienā objektā ne mazāku kā 800m2 asfaltbetona seguma laukums;
c) vismaz 1 (viena) līguma izpildē, kura ietvaros veikti gājēju ietvju/ceļu vai gājēju/veloceļu, veloceļu, vai ielu, vai ceļu, vai laukumu apgaismojuma jaunbūves vai pārbūves darbi.”

Objekti uz piedāvājuma iesniegšanas dienu ir pieņemti ekspluatācijā.
Pretendents 3.4.6. punkta  a) b) c) apakšpunktā prasīto pieredzi var uzrādīt  vienā līgumā vai atsevišķos līgumos.
Ja piedāvājumu iesniedz piegādātāju apvienība vai personālsabiedrība, tad šī prasība jāizpilda kopā piegādātāju apvienības dalībniekiem vai personālsabiedrības biedriem.
*Galvenais būvdarbu veicējs – skatīt MK noteikumu Nr.500 “Vispārīgie būvnoteikumi” 2.15.punktu.
** Būves pārbūve – ietver zemes klātnes izbūvi un ceļa segas izbūvi, kas sastāv no seguma un pamata.“

Lūgums Pasūtītājam precizēt Nolikuma 3.4.6.punkta prasības, jo šobrīd nav viennozīmīgi un nepārprotami saprotamas izvirzītās prasības.
	Augstāk norādītā punkta tekstuālajā daļā šobrīd ir norādīts, ka potenciālais pretendents pieredzi var pierādīt kā būvdarbu veicējs, bet zemāk ar vienu zvaigznīti “*” ir atsauce par “Galveno būvdarbu veicēju” (augstāk tekstā nav atsauces uz “*”), kā arī tekstuālajā daļā nav norādes uz to, ka zemāk ir atšifrējums “Būves pārbūvei”, kas atzīmēta ar “**”. 
	1. Pasūtītājs skaidro, ka Nolikuma 3.4.6. punktā ietvertā piezīme: "*Galvenais būvdarbu veicējs – skatīt MK noteikumu Nr. 500 “Vispārīgie būvnoteikumi” 2.15. punktu." ir tehniska kļūda, kas radusies Nolikuma sagatavošanas procesā. Minētā piezīme nav attiecināma uz Nolikuma 3.4.6. punktā noteiktajām pretendentu kvalifikācijas prasībām un tā nav jāņem vērā, vērtējot atbilstību šai prasībai.
Vienlaikus Pasūtītājs skaidro, ka Nolikuma 3.4.6. punkta a), b) un c) apakšpunktā prasītā pieredze attiecībā uz pārbūvi ir saprotama atbilstoši Būvniecības likumam un MK noteikumos Nr. 500 "Vispārīgie būvnoteikumi" noteiktajam regulējumam. 

	2. Lūgums Pasūtītājam precizēt Nolikuma 3.4.7.punkta “Pretendents Līguma izpildē nodrošinās sertificētu ceļu būvdarbu vadītāju, kuram ir spēkā esošs sertifikāts ceļu būvdarbu vadīšanā un iepriekšējo 5 (piecu) gadu laikā līdz piedāvājuma iesniegšanas dienai Atklātā konkursā ir pieredze kā atbildīgajam būvdarbu vadītājam:
d)	vismaz 1 (viena) līguma izpildē,  kur līguma ietvaros ir veikti gājēju ietvju/ceļu vai gājēju/veloceļu, veloceļu, vai ielu, vai ceļu, vai laukumu ar bruģakmens un/vai plākšņu (plāksnes laukums nav lielāks par 0,18m2)  segumu un betona/granīta apmalēm izbūves vai pārbūves darbi –  ar būvniecības darbu apjomu vienā objektā ne mazāku kā 800m2 bruģakmens un/vai plākšņu seguma laukums un 200m betona/granīta apmales. Bruģakmens un/vai plākšņu seguma un betona/granīta apmaļu izbūves pieredzei jābūt izpildītai viena objekta ietvaros;
e)	vismaz 1 (viena) līguma izpildē, kur līguma ietvaros ir veikti gājēju ietvju/ceļu vai gājēju/veloceļu, veloceļu, vai ielu, vai ceļu, vai laukumu ar asfaltbetona segumu jaunbūves vai pārbūves, vai atjaunošanas būvdarbi, ar būvniecības darbu apjomu vienā objektā ne mazāku kā 800m2 asfaltbetona seguma laukums” prasības, jo šobrīd nav viennozīmīgi un nepārprotami saprotamas izvirzītās prasības.
	Vai pieredze, kas izvirzīta atbildīgajam būvdarbu vadītājam var tikt pierādīta ar vienu līgumu, kas izpilda 3.4.7.“d)” un “e)”  apakšpunktu prasības? 

	2. Pasūtītājs skaidro, ka Nolikuma 3.4.7. punktā noteiktās prasības attiecībā uz atbildīgā būvdarbu vadītāja pieredzi ir izpildāmas atbilstoši Nolikuma nosacījumiem. Atbildīgā būvdarbu vadītāja pieredzi, kas noteikta Nolikuma 3.4.7. punkta d) un e) apakšpunktā, ir pieļaujams apliecināt ar vienu līgumu, ja šī līguma ietvaros viena objekta izpildē ir veikti abi attiecīgajos apakšpunktos prasītie būvdarbu veidi un ir sasniegti katrā apakšpunktā noteiktie minimālie būvdarbu apjomi. Tādējādi, ja viens būvobjekts vienlaikus ietver: bruģakmens un/vai plākšņu seguma un betona/granīta apmaļu izbūvi vai pārbūvi Nolikuma 3.4.7. punkta d) apakšpunktā noteiktajā apjomā, un asfaltbetona seguma jaunbūves, pārbūves vai atjaunošanas būvdarbus Nolikuma 3.4.7. punkta e) apakšpunktā noteiktajā apjomā, tad šāds līgums ir pietiekams, lai apliecinātu atbildīgā būvdarbu vadītāja atbilstību abām minētajām kvalifikācijas prasībām.




